DE:
173.010
Verordnung über die Organisation und Geschäftsführung des Obergerichts
(OGV)
Vom 31.10.2024 (Stand 01.01.2025)
Gestützt auf Art. 51a Abs. 3 der Kantonsverfassung
[1]
und Art. 43 des Gerichtsorganisationsgesetzes
[2]
vom Obergericht erlassen am 31. Oktober 2024

RM:
173.010
Ordinaziun davart l'organisaziun e la gestiun da la Dretgira superiura
(OOG)
dals 31-10-2024 (versiun dals 01-01-2025)
Sa basond sin l'art. 51a al. 3 da la Constituziun chantunala
[1]
e sin l'art. 43 da la Lescha davart l'organisaziun giudiziala
[2]
relaschada da la Dretgira superiura ils 31 d'october 2024

IT:
173.010
Ordinanza concernente l'organizzazione e la gestione del Tribunale d'appello
(OOGTA)
del 31.10.2024 (stato 01.01.2025)
emanata dal Tribunale d'appello il 31 ottobre 2024
visti l'art. 51a cpv. 3 della Costituzione cantonale
[1]
e l'art. 43 della legge sull'organizzazione giudiziaria
[2]

DE:
1.
Allgemeine Bestimmungen

RM:
1.
Disposiziuns generalas

IT:
1.
Disposizioni generali

DE:
Art. 1
Gegenstand und Geltungsbereich
1
Diese Verordnung präzisiert die Organisation und die Geschäftsführung des Obergerichts.
2
Im Bereich der Justizaufsicht bestimmt sie, welchem Organ des Obergerichts die einzelnen Aufgaben der Organ- und Dienstaufsicht obliegen. Im Übrigen sind die Durchführung der Aufsicht und die Tätigkeit des Obergerichts als oberstes justizinternes Leitungs- und Führungsorgan Gegenstand der Verordnung über die Justizaufsicht
[3].

RM:
Art. 1
Object e champ d'applicaziun
1
Questa ordinaziun precisescha l'organisaziun e la gestiun da la Dretgira superiura.
2
En il sectur da la surveglianza giudiziala fixescha ella, tge organ da la Dretgira superiura ch'è responsabel per las singulas incumbensas da la surveglianza dals organs e da la surveglianza da servetsch. Dal rest regla l'Ordinaziun davart la surveglianza giudiziala
[3]
la realisaziun da la surveglianza e l'activitad da la Dretgira superiura sco organ directiv suprem entaifer la giustia.

IT:
Art. 1
Oggetto e campo d'applicazione
1
La presente ordinanza precisa l'organizzazione e la gestione del Tribunale d'appello.
2
Nel settore della vigilanza sulla giustizia essa stabilisce a quale organo del Tribunale d'appello competano i singoli compiti della vigilanza organica e gerarchica. Per il resto lo svolgimento della vigilanza e l'attività del Tribunale d'appello quale organo supremo di direzione e di condotta interno alla giustizia sono oggetto dell'ordinanza concernente la vigilanza sulla giustizia
[3].

DE:
2.
Organisation

RM:
2.
Organisaziun

IT:
2.
Organizzazione

DE:
2.1.
Abteilungen

RM:
2.1.
Partiziuns

IT:
2.1.
Sezioni

DE:
1
Das Schiedsgericht in sozialversicherungsrechtlichen Angelegenheiten entscheidet über Streitigkeiten zwischen Versicherern und Leistungserbringern, für die das eidgenössische Sozialversicherungsrecht ein Schiedsgerichtsverfahren vorsieht.
2
Seine Zusammensetzung richtet sich nach Artikel 89 Absatz 4 des Bundesgesetzes über die Krankenversicherung
[4]
und Artikel 4 Absatz 2 des Einführungsgesetzes zum Schlichtungs- und Schiedsgerichtsverfahren nach eidgenössischem Sozialversicherungsrecht
[5].

RM:
Art. 8
Dretgira da cumpromiss en chaussas da dretg d'assicuranza sociala
1
La dretgira da cumpromiss en chaussas da dretg d'assicuranza sociala decida davart dispitas tranter assicuranzas e furniturs da prestaziuns, sch'il dretg federal d'assicuranza sociala prevesa ina procedura davant la dretgira da cumpromiss per questas dispitas.
2
Sia cumposiziun sa drizza tenor l'artitgel 89 alinea 4 da la Lescha federala davart l'assicuranza da malsauns
[4]
e tenor l'artitgel 4 alinea 2 da la Lescha introductiva tar la procedura da mediaziun e tar la procedura davant la dretgira da cumpromiss tenor il dretg federal d'assicuranza sociala
[5].

IT:
Art. 8
Tribunale arbitrale nelle pratiche di assicurazioni sociali
1
Il Tribunale arbitrale nelle pratiche di assicurazioni sociali decide in merito a controversie tra assicuratori e fornitori di prestazioni per le quali il diritto federale in materia di assicurazioni sociali prevede una procedura di arbitrato.
2
La sua composizione si conforma all'articolo 89 capoverso 4 della legge federale sull'assicurazione malattie
[4]
e all'articolo 4 capoverso 2 della legge d'applicazione relativa alla procedura di conciliazione e di arbitrato secondo il diritto federale in materia di assicurazioni sociali
[5].

DE:
1
Die Schuldbetreibungs- und Konkurskammer nimmt die dem Obergericht als Aufsichtsbehörde über Schuldbetreibung und Konkurs obliegenden Aufgaben wahr.
2
Sie entscheidet zudem über Beschwerden gegen die im summarischen Verfahren beurteilten Angelegenheiten des Schuldbetreibungs- und Konkursrechts (Art. 251 ZPO
[11]
).

RM:
Art. 11
Chombra da scussiun e concurs
1
La chombra da scussiun e concurs ademplescha las incumbensas che tutgan al champ da responsabladad da la Dretgira superiura sco autoritad da surveglianza da la scussiun e dal concurs.
2
Ella decida plinavant davart ils recurs cunter las fatschentas dal dretg da scussiun e concurs che vegnan giuditgadas en ina procedura summarica (art. 251 CPC
[11]
).

IT:
Art. 11
Camera delle esecuzioni e dei fallimenti
1
La camera delle esecuzioni e dei fallimenti svolge i compiti spettanti al Tribunale d'appello quale autorità di vigilanza sull'esecuzione e sul fallimento.
2
Essa decide in merito a reclami contro questioni del diritto in materia di esecuzione e fallimento decise in procedura sommaria (art. 251 CPC
[11]
).

DE:
Art. 12
Erste strafrechtliche Kammer
1
Die Erste strafrechtliche Kammer ist Berufungsgericht im Sinne der Strafprozessordnung
[12].
2
Sie entscheidet zudem als Berufungsinstanz im Sinne der Jugendstrafprozessordnung
[13].

RM:
Art. 12
Emprima chombra penala
1
L'emprima chombra penala è la dretgira d'appellaziun en il senn dal Cudesch da procedura penala
[12].
2
Ella decida plinavant sco instanza d'appellaziun en il senn da la Procedura penala per giuvenils
[13].

IT:
Art. 12
Prima camera penale
1
La prima camera penale è tribunale d'appello ai sensi del Codice di procedura penale
[12].
2
Essa decide inoltre quale giurisdizione d'appello ai sensi della Procedura penale minorile
[13].

DE:
Art. 13
Zweite strafrechtliche Kammer
1
Die Zweite strafrechtliche Kammer ist Beschwerdeinstanz im Sinne der Strafprozessordnung
[14]
und entscheidet über strafrechtliche Beschwerden nach kantonalem Recht. Ausgenommen sind Zwangsmassnahmen im Ausländerrecht.
2
Sie entscheidet zudem als Beschwerdeinstanz im Sinne der Jugendstrafprozessordnung
[15].

RM:
Art. 13
Segunda chombra penala
1
La segunda chombra penala è l'instanza da recurs en il senn dal Cudesch da procedura penala
[14]
e decida davart recurs penals tenor il dretg chantunal. Exceptadas èn mesiras repressivas che pertutgan il dretg da persunas estras.
2
Ella decida plinavant sco instanza da recurs en il senn da la Procedura penala per giuvenils
[15].

IT:
Art. 13
Seconda camera penale
1
La seconda camera penale è giurisdizione di reclamo ai sensi del Codice di procedura penale
[14]
e decide in merito a reclami penali secondo il diritto cantonale. Fanno eccezione le misure coercitive di diritto degli stranieri.
2
Essa decide inoltre quale giurisdizione di reclamo ai sensi della Procedura penale minorile
[15].

DE:
Art. 14
Zuweisung im Zweifelsfall
1
Für die Zuteilung eines Geschäfts an eine Kammer ist die Rechtsfrage massgeblich, auf der das Schwergewicht der Entscheidung liegt.
2
Geht es zur Hauptsache um prozessuale Streitigkeiten, den Kostenpunkt, die Gewährung der unentgeltlichen Rechtspflege oder die Vollstreckung eines Urteils, so wird die Zuständigkeit aufgrund der dem Entscheid zugrundeliegenden materiell-rechtlichen Hauptfrage bestimmt.
3
Kommen für die Behandlung einer Streitigkeit mehrere Kammern in Frage, bestimmen deren Vorsitzende die zuständige Kammer im gegenseitigen Einvernehmen. Kommt keine Einigung zustande, wird die Zuweisung von der Präsidentin oder vom Präsidenten vorgenommen.

RM:
Art. 14
Attribuziun en cas da dubi
1
Per attribuir ina fatschenta ad ina chombra è decisiva quella dumonda giuridica che stat en il center da la decisiun.
2
Sch'i sa tracta en emprima lingia da dispitas processualas, dals custs, da la concessiun da la giurisdicziun gratuita u da l'execuziun d'ina sentenzia, vegn la cumpetenza fixada sin fundament da la dumonda giuridica materiala principala ch'è la basa da la decisiun.
3
Sche pliras chombras vegnan en dumonda per tractar ina dispita, fixeschan lur parsuras en enclegientscha vicendaivla, tge chombra ch'è cumpetenta. Sch'ina enclegientscha n'è betg pussaivla, attribuescha la presidenta u il president la fatschenta.

IT:
Art. 14
Attribuzione in caso di dubbio
1
Per l'assegnazione di un affare a una camera è determinante la questione di diritto preponderante.
2
Se si tratta principalmente di controversie processuali, dei costi, della concessione del gratuito patrocinio o dell'esecuzione di una sentenza, la competenza viene determinata in base alla questione giuridico-materiale principale su cui si basa la decisione.
3
Se per la trattazione di una controversia entrano in questione diverse camere, i relativi presidenti stabiliscono di comune accordo la camera competente. Se non si giunge a un accordo, l'attribuzione viene decisa dal presidente.

DE:
Art. 15
Kammerzusammensetzung
1
Jeder Kammer gehören mindestens eine Vorsitzende oder ein Vorsitzender, eine Stellvertreterin oder ein Stellvertreter und eine zusätzliche Richterin oder ein zusätzlicher Richter an.
2
Die Zusammensetzung der Kammern wird veröffentlicht.

RM:
Art. 15
Cumposiziun da las chombras
1
Mintga chombra ha almain ina parsura u in parsura, ina substituta u in substitut ed in'ulteriura derschadra u in ulteriur derschader.
2
La cumposiziun da las chombras vegn publitgada.

IT:
Art. 15
Composizione delle camere
1
Ogni camera è composta almeno da un presidente, da un supplente e da un ulteriore giudice.
2
La composizione delle camere è resa pubblica.

DE:
1
Die Vorsitzenden sind als Instruktionsrichterinnen oder Instruktionsrichter für die Verfahrensleitung der ihnen zugeteilten Fälle zuständig.
2
Sie leiten die Verfahren selbst und können bei Bedarf eine Aktuarin oder einen Aktuar beiziehen.

RM:
Art. 17
Cumpetenza
1
Las parsuras ed ils parsuras èn responsabels sco derschadras e derschaders d'instrucziun per manar las proceduras dals cas che vegnan attribuids ad ellas ed ad els.
2
Ellas ed els mainan sezs las proceduras e pon consultar, en cas da basegn, in'actuara u in actuar.

IT:
Art. 17
Competenza
1
In qualità di giudici dell'istruzione i presidenti sono competenti per la direzione del procedimento dei casi loro assegnati.
2
Essi dirigono personalmente il procedimento e all'occorrenza possono fare capo a un attuario.

DE:
1
Findet eine Verhandlung vor dem Kollegialgericht statt, werden die Akten zusammen mit allfälligen Aufzeichnungen über Vorabklärungen den Mitgliedern des Spruchkörpers im Voraus zur Verfügung gestellt.
2
Die oder der Vorsitzende kann die Anwesenheit der Polizei während der Verhandlung anordnen.
3
Die Richterinnen und Richter sowie Aktuarinnen und Aktuare tragen an Verhandlungen korrekte Kleidung.

RM:
Art. 19
Tractativa
1
Sch'ina tractativa ha lieu davant la dretgira colleghiala, vegnan las actas messas a disposiziun ordavant a las commembras ed als commembers dal collegi giuditgant, ensemen cun eventualas registraziuns davart scleriments preliminars.
2
La parsura u il parsura po ordinar che la polizia saja preschenta durant la tractativa.
3
Durant las tractativas portan las derschadras ed ils derschaders sco er las actuaras ed ils actuars vestgadira correcta.

IT:
Art. 19
Udienza
1
Se un'udienza si tiene dinanzi al tribunale collegiale, gli atti, insieme a eventuali registrazioni relative ad accertamenti preliminari, vengono messi in anticipo a disposizione dei membri del collegio giudicante.
2
Il presidente può disporre la presenza della polizia durante l'udienza.
3
Durante le udienze i giudici e gli attuari devono indossare un abbigliamento corretto.

DE:
2.3.2.
Entscheidfindung

RM:
2.3.2.
Process da decisiun

IT:
2.3.2.
Processo decisionale

DE:
Art. 20
Entscheidvorbereitung
1
Die oder der Vorsitzende bereitet den Fall für die Zirkulation oder die Beratung im Kollegialgericht vor.
2
In Verfahren ohne mündliche Verhandlung wird in der Regel ein umfassender Entscheidentwurf oder ein zumindest stichwortartiges Referat mit einem Antrag verfasst.
3
Die oder der Vorsitzende kann für die Abklärung einzelner Fragen oder die Redaktion eines Referats oder des Entscheidentwurfs oder einzelner Teile davon eine Aktuarin oder einen Aktuar beiziehen.

RM:
Art. 20
Preparaziun da la decisiun
1
La parsura u il parsura prepara il cas per la circulaziun u per la deliberaziun en la dretgira colleghiala.
2
En proceduras senza tractativa a bucca vegn per regla redigì in sboz detaglià da la decisiun u almain in referat en furma da chavazzins cun ina proposta.
3
Per sclerir singulas dumondas u per rediger in referat u il sboz da la decisiun u singulas parts da tal po la parsura u il parsura engaschar in'actuara u in actuar.

IT:
Art. 20
Preparazione della decisione
1
Il presidente prepara il caso per la circolazione o per la deliberazione in seno al tribunale collegiale.
2
In procedimenti senza udienza viene di norma redatta un'ampia bozza di decisione o almeno una relazione in parole chiave con una richiesta.
3
Il presidente può fare capo a un attuario per chiarire singole questioni oppure per redigere una relazione o la bozza di decisione o singole parti delle stesse.

DE:
Art. 21
Entscheidfällung auf dem Zirkularweg
1
Soll der Entscheid auf dem Zirkularweg gefällt werden, wird der Entscheidentwurf samt Akten bei den übrigen Mitgliedern des Spruchkörpers in Zirkulation gesetzt.
2
Sind diese mit dem Dispositiv und der Begründung einverstanden, wird der Entwurf zum Entscheid erhoben.
3
Eine Beratung findet statt, wenn ein Mitglied des Spruchkörpers einen Abänderungsantrag stellt und die oder der Vorsitzende am Entwurf festhält. Ansonsten kann ein neuer Entscheidentwurf in Zirkulation gesetzt werden.

RM:
Art. 21
Pronunzia da la decisiun sin via circulara
1
Sche la decisiun duai vegnir prendida sin via circulara, vegn il sboz da la decisiun mess en circulaziun, ensemen cun las actas, tar las ulteriuras commembras ed ils ulteriurs commembers dal collegi giuditgant.
2
Sch'ellas ed els èn d'accord cun il dispositiv e cun la motivaziun, survegn il sboz la vigur d'ina decisiun.
3
Ina deliberaziun ha lieu, sch'ina commembra u in commember dal collegi giuditgant propona midadas e sche la parsura u il parsura insista sin il sboz. Autramain èsi pussaivel da metter en circulaziun in nov sboz da la decisiun.

IT:
Art. 21
Presa della decisione per circolazione degli atti
1
Se la decisione deve essere presa per circolazione degli atti, la bozza di decisione viene messa in circolazione, unitamente agli atti, presso gli altri membri del collegio giudicante.
2
Se questi ultimi sono d'accordo con il dispositivo e la motivazione, la bozza viene elevata a sentenza.
3
Una deliberazione ha luogo se un membro del collegio giudicante presenta una richiesta di modifica e il presidente intende mantenere la bozza. Altrimenti può essere messa in circolazione una nuova bozza di decisione.

DE:
Art. 22
Entscheidfällung mit Beratung
1. Grundsatz
1
Findet in Verfahren ohne mündliche Verhandlung eine Beratung statt, werden die Akten samt allfälligem Entscheidentwurf oder Referat den Mitgliedern des Spruchkörpers mindestens fünf Arbeitstage im Voraus zur Verfügung gestellt. Mit deren Einverständnis oder in besonders dringlichen Fällen kann diese Frist unterschritten werden.
2
Nach der Entscheidfällung unterzeichnen alle Mitglieder des Spruchkörpers das Dispositiv.
3
Die Begründung samt Akten wird vor der Ausfertigung den weiteren Mitgliedern des Spruchkörpers zur Genehmigung vorgelegt.

RM:
Art. 22
Pronunzia da la decisiun sin basa d'ina deliberaziun
1. princip
1
Sch'ina deliberaziun ha lieu en ina procedura senza tractativa a bucca, vegnan las actas messas a disposiziun a las commembras ed als commembers dal collegi giuditgant almain 5 dis da lavur ordavant, quai ensemen cun in eventual sboz da la decisiun u cun in eventual referat. Cun il consentiment da las commembras e dals commembers dal collegi giuditgant u en cas fitg urgents po questa durada vegnir reducida.
2
Suenter la pronunzia da la decisiun suttascrivan tut las commembras e tut ils commembers dal collegi giuditgant il dispositiv.
3
Avant l'emissiun vegn la motivaziun suttamessa, ensemen cun las actas, a las ulteriuras commembras ed als ulteriurs commembers dal collegi giuditgant per l'approvaziun.

IT:
Art. 22
Presa di decisione con deliberazione
1. Principio
1
Se in procedimenti senza udienza ha luogo una deliberazione, gli atti, unitamente a un'eventuale bozza di decisione o a un'eventuale relazione, vengono messi a disposizione dei membri del collegio giudicante almeno cinque giorni lavorativi prima. Con il loro consenso o in casi particolarmente urgenti questo termine può essere più breve.
2
Una volta presa la decisione tutti i membri del collegio giudicante firmano il dispositivo.
3
Prima della sua compilazione, la motivazione unitamente agli atti viene presentata per approvazione agli altri membri del collegio giudicante.

DE:
1
Verlangt eine Partei nachträglich eine Begründung, so wird diese samt Akten vor der Ausfertigung den weiteren Mitgliedern des Spruchkörpers zur Genehmigung vorgelegt.

RM:
Art. 24
Motivaziun posteriura
1
Sch'ina partida pretenda posteriuramain ina motivaziun, vegn quella suttamessa, ensemen cun las actas, avant l'emissiun a las ulteriuras commembras ed als ulteriurs commembers dal collegi giuditgant per l'approvaziun.

IT:
Art. 24
Motivazione a posteriori
1
Se una parte chiede una motivazione a posteriori, prima della sua compilazione essa viene presentata per approvazione agli altri membri del collegio giudicante unitamente agli atti.

DE:
Art. 25
Unterschrift
1
Hat bei der Entscheidfällung eine Aktuarin oder ein Aktuar mitgewirkt, wird der Entscheid von der oder dem Vorsitzenden sowie der Aktuarin oder dem Aktuar unterzeichnet. Ansonsten unterzeichnet die oder der Vorsitzende alleine.
2
Bei Verhinderung unterzeichnen die jeweilige Stellvertreterin oder der jeweilige Stellvertreter in Vertretung.

RM:
Art. 25
Suttascripziun
1
Sch'ina actuara u in actuar ha cooperà a la pronunzia da la decisiun, vegn la decisiun suttascritta da la parsura u dal parsura sco er da l'actuara u da l'actuar. Autramain suttascriva mo la parsura u il parsura la decisiun.
2
En cas d'impediment suttascriva la substituta respectiva u il substitut respectiv en represchentanza.

IT:
Art. 25
Firma
1
Se alla decisione ha partecipato un attuario, la decisione viene firmata dal presidente nonché dall'attuario. Altrimenti firma solo il presidente.
2
In caso di impedimento il relativo supplente firma in rappresentanza.

DE:
Art. 26
Veröffentlichung
1
Die Veröffentlichung der Entscheide richtet sich nach der Verordnung über die Information der Öffentlichkeit durch die richterlichen Behörden
[19].
2
Die Verwaltungskommission wählt die Entscheide aus, welche die Vorsitzenden zur Veröffentlichung in der Praxis des Obergerichts (POG) und in anderen Publikationsorganen vorschlagen.

RM:
Art. 26
Publicaziun
1
La publicaziun da las decisiuns sa drizza tenor l'Ordinaziun davart l'infurmaziun da la publicitad tras las autoritads giudizialas
[19].
2
La cumissiun administrativa selecziunescha las decisiuns che las parsuras ed ils parsuras proponan per la publicaziun en la Pratica da la Dretgira superiura (PDS) ed en auters organs da publicaziun.

IT:
Art. 26
Pubblicazione
1
La pubblicazione delle decisioni si conforma all'ordinanza concernente l'attività informativa delle autorità giudiziarie rivolta al pubblico
[19].
2
La commissione amministrativa sceglie le decisioni che i presidenti propongono per la pubblicazione nella prassi del Tribunale d'appello (PTdA) e in altri organi di pubblicazione.

DE:
2.3.3.
Weiterzug

RM:
2.3.3.
Recurs

IT:
2.3.3.
Impugnazione

DE:
Art. 27
Vernehmlassung vor der oberen Instanz
1
Die oder der Vorsitzende entscheidet über die Einreichung einer Vernehmlassung im Rechtsmittelverfahren vor der oberen Instanz.
2
Sie oder er kann die weiteren Mitglieder des Spruchkörpers einbeziehen.

RM:
Art. 27
Consultaziun davant l'instanza superiura
1
La parsura u il parsura decida davart l'inoltraziun d'ina consultaziun en ina procedura da meds legals davant l'instanza superiura.
2
Per quest intent po ella u el consultar las ulteriuras commembras ed ils ulteriurs commembers dal collegi giuditgant.

IT:
Art. 27
Presa di posizione dinanzi all'autorità superiore
1
Il presidente decide in merito alla presentazione di una presa di posizione nella procedura di impugnazione dinanzi all'autorità superiore.
2
Egli può coinvolgere gli altri membri del collegio giudicante.

DE:
Art. 28
Rechtskraft- und Vollstreckbarkeitsbescheinigung
1
Ist der Entscheid rechtskräftig oder vollstreckbar, stellt das Generalsekretariat auf Verlangen einer Partei eine entsprechende Bescheinigung aus.

RM:
Art. 28
Attestaziun da la vigur legala e da l'executabilitad
1
Sche la decisiun è entrada en vigur u po vegnir executada, emetta il secretariat general, sin dumonda d'ina partida, in'attestaziun correspundenta.

IT:
Art. 28
Attestazione del passaggio in giudicato e dell'esecutività
1
Se la decisione è passata in giudicato o è divenuta esecutiva, su richiesta di una parte la segreteria generale rilascia una corrispondente attestazione.

DE:
2.4.
Aktuariat

RM:
2.4.
Actuariat

IT:
2.4.
Attuariato

DE:
1
Die Aktuarinnen und Aktuare sind grundsätzlich zwei oder mehr Kammern, jedoch höchstens zwei Abteilungen zugeteilt. Ausnahmen können insbesondere aus betrieblichen Gründen vorgesehen werden.
2
Änderungen in der Zuteilung sind möglich. Die betroffenen Aktuarinnen und Aktuare werden vor einer Zu- oder Umteilung angehört.
3
Ist eine Stelle im Aktuariat neu zu besetzen, ist den Aktuarinnen und Aktuaren die Möglichkeit einzuräumen, einen Wechsel in der Zuteilung zu beantragen.

RM:
Art. 30
Attribuziun
1
Las actuaras ed ils actuars vegnan da princip repartids sin duas u pliras chombras, dentant sin maximalmain duas partiziuns. Excepziuns pon vegnir previsas en spezial per motivs dal manaschi.
2
Midadas da la repartiziun èn pussaivlas. Las actuaras ed ils actuars pertutgads vegnan tadlads avant l'attribuziun u avant la midada da la repartiziun.
3
Sch'ina plazza en l'actuariat sto vegnir occupada da nov, ston las actuaras ed ils actuars survegnir la pussaivladad da dumandar ina midada da l'attribuziun.

IT:
Art. 30
Assegnazione
1
Gli attuari sono di principio assegnati a due o più camere, al massimo però a due sezioni. Delle eccezioni sono possibili, segnatamente per esigenze di servizio.
2
L'assegnazione può essere modificata. Gli attuari interessati da un'assegnazione o dalla modifica di un'assegnazione vengono previamente sentiti.
3
Agli attuari va accordata la facoltà di chiedere una modifica dell'assegnazione qualora un posto all'interno dell'attuariato fosse vacante.

DE:
Art. 31
Aktuarinnen und Aktuare ad hoc
1
Der Beizug von Aktuarinnen und Aktuaren ad hoc erfolgt, sofern dies für die Bewältigung der Geschäftslast notwendig erscheint.

RM:
Art. 31
Actuaras ed actuars ad hoc
1
Actuaras ed actuars ad hoc vegnan engaschads, sche quai para dad esser necessari per liquidar la chargia da lavur.

IT:
Art. 31
Attuari ad hoc
1
Si fa capo ad attuari ad hoc se ciò appare necessario per far fronte al carico di lavoro.

DE:
Art. 32
Substitutinnen und Substituten
1
Das Obergericht bietet in der Regel jährlich vier Juristinnen oder Juristen die Gelegenheit, ein Praktikum für den Erwerb des Anwaltspatents zu absolvieren.
2
Die Präsidentin oder der Präsident legt in Absprache mit dem kantonalen Personalamt die Besoldung und die Anstellungsbedingungen fest.

RM:
Art. 32
Substitutas e substituts
1
La Dretgira superiura dat per regla mintga onn la pussaivladad a quatter giuristas e giurists da far in praticum per acquistar la patenta d'advocata u d'advocat.
2
La presidenta u il president fixescha la salarisaziun e las cundiziuns d'engaschament suenter avair consultà l'Uffizi chantunal da persunal.

IT:
Art. 32
Sostituti
1
Il Tribunale d'appello offre di regola ogni anno a quattro giuristi la possibilità di svolgere un periodo di pratica in vista dell'ottenimento della patente di avvocato.
2
Il presidente fissa la retribuzione e le condizioni d'impiego in accordo con l'Ufficio cantonale del personale.

DE:
3.
Justizverwaltung

RM:
3.
Administraziun giudiziala

IT:
3.
Amministrazione della giustizia

DE:
3.1.
Gesamtgericht

RM:
3.1.
Dretgira collectiva

IT:
3.1.
Corte plenaria

DE:
Art. 33
Zusammensetzung
1
Das Gesamtgericht setzt sich aus allen ordentlichen Oberrichterinnen und Oberrichtern zusammen.

RM:
Art. 33
Cumposiziun
1
La dretgira collectiva sa cumpona da tut las derschadras superiuras e da tut ils derschaders superiurs.

IT:
Art. 33
Composizione
1
La Corte plenaria è composta da tutti i giudici d'appello ordinari.

DE:
1
Das Gesamtgericht tagt in der Regel alle zwei Monate.
2
Eine ausserordentliche Sitzung kann von der Präsidentin oder dem Präsidenten einberufen werden oder wenn dies mindestens fünf Oberrichterinnen und Oberrichter verlangen.
3
Jedes Mitglied des Gesamtgerichts kann mit begründetem Antrag verlangen, dass ein Geschäft traktandiert wird.
4
Die Beschlussfassung im Gesamtgericht erfolgt entweder anlässlich einer Sitzung oder in einem Zirkularverfahren.
5
Jedes Mitglied des Gesamtgerichts hat eine Stimme und ist, ausser bei Wahlen, zur Stimmabgabe verpflichtet.
6
Die Beschlüsse werden mit der absoluten Mehrheit der Stimmen der an der Sitzung anwesenden oder am Zirkularverfahren teilnehmenden Oberrichterinnen und Oberrichter gefasst. Bei Stimmengleichheit entscheidet die Präsidentin oder der Präsident.
7
Bei Wahlen entscheidet im ersten Wahlgang das absolute Mehr. Dieses ist die nächsthöhere ganze Zahl, welche sich nach Teilung der Gesamtzahl aller gültigen Stimmen für kandidierende Personen durch die doppelte Zahl der freien Sitze ergibt. Stimmenthaltungen sowie leere und ungültige Stimmen werden nicht gezählt. Haben mehr Personen das absolute Mehr erreicht, als Sitze zu besetzen sind, gelten diejenigen mit den höchsten Stimmenzahlen als gewählt. Erreicht niemand das absolute Mehr oder sind weniger Personen gewählt, als Sitze zu besetzen sind, findet ein zweiter Wahlgang statt, in welchem die Personen mit den höchsten Stimmenzahlen gewählt sind (relatives Mehr). Im Übrigen gilt das Gesetz über die politischen Rechte im Kanton Graubünden
[21]
sinngemäss.
8
Die Protokolle der Sitzungen werden dem Gesamtgericht zur Genehmigung unterbreitet.

RM:
Art. 35
Sesidas
1
La dretgira collectiva sa raduna per regla mintga dus mais.
2
Ina sesida extraordinaria po vegnir convocada da la presidenta u dal president ubain sche almain tschintg derschadras superiuras e derschaders superiurs pretendan quai.
3
Mintga commembra e commember da la dretgira collectiva po pretender cun ina dumonda motivada, ch'ina fatschenta vegnia tractandada.
4
La dretgira collectiva concluda ubain a chaschun d'ina sesida ubain en ina procedura da circulaziun.
5
Mintga commembra e commember da la dretgira collectiva ha ina vusch ed è obligà da vuschar, nun ch'i sa tractia d'elecziuns.
6
Ils conclus vegnan prendids cun la maioritad absoluta da las vuschs da las derschadras superiuras e dals derschaders superiurs ch'èn preschents a la sesida u che participeschan a la procedura circulara. En cas da paritad da las vuschs decida la presidenta u il president.
7
En cas d'elecziuns decida en l'emprim scrutini la maioritad absoluta. La maioritad absoluta è la proxima cifra entira pli auta che resulta cun divider il dumber total da tut las vuschs valaivlas per las candidatas ed ils candidats tras il dubel dumber da sezs libers. Abstenziuns da la vusch sco er vuschs vidas e nunvalaivlas na vegnan betg quintadas. Sch'il dumber da persunas che han cuntanschì la maioritad absoluta è pli grond ch'il dumber da sezs ch'èn d'occupar, èn elegidas las persunas cun las pli bleras vuschs. Sche nagin na cuntanscha la maioritad absoluta u sch'il dumber da persunas elegidas è pli pitschen ch'il dumber da sezs ch'èn d'occupar, ha lieu in segund scrutini; en tal èn elegidas las persunas cun las pli bleras vuschs (maioritad relativa). Dal rest vala la Lescha davart ils dretgs politics en il chantun Grischun
[21]
confurm al senn.
8
Ils protocols da las sesidas vegnan suttamess a la dretgira collectiva per l'approvaziun.

IT:
Art. 35
Sedute
1
La Corte plenaria si riunisce di norma ogni due mesi.
2
Una seduta straordinaria può essere convocata dal presidente o su richiesta di almeno cinque giudici d'appello.
3
Ogni membro della Corte plenaria può presentare una richiesta motivata per l'inserimento di un affare all'ordine del giorno.
4
Le decisioni della Corte plenaria vengono prese in occasione di una seduta o per mezzo di una procedura per circolazione degli atti.
5
Ogni membro della Corte plenaria dispone di un voto ed è tenuto a esprimerlo, tranne in caso di elezioni.
6
Le decisioni vengono prese a maggioranza assoluta dei voti dei giudici d'appello presenti alla seduta o che partecipano alla procedura per circolazione degli atti. In caso di parità di voti decide il presidente.
7
In caso di elezioni, al primo turno elettorale decide la maggioranza assoluta. La maggioranza assoluta è il numero intero immediatamente superiore che risulta dividendo il numero totale di tutti i voti validi per il doppio dei seggi vacanti. Le astensioni, le schede bianche e i voti nulli non vengono conteggiati. Se il numero di persone che hanno ottenuto la maggioranza assoluta è superiore al numero di seggi da occupare, risultano eletti i candidati con il numero di voti più alto. Se nessun candidato ottiene la maggioranza assoluta o se i candidati eletti sono meno rispetto al numero di seggi da occupare, si procede a un secondo turno elettorale, in cui risultano eletti i candidati che hanno ottenuto il maggior numero di voti (maggioranza relativa). Per il resto si applica per analogia la legge sui diritti politici nel Cantone dei Grigioni
[21].
8
I verbali delle sedute sono sottoposti per approvazione alla Corte plenaria.

DE:
3.2.
Präsidium

RM:
3.2.
Presidi

IT:
3.2.
Presidenza

DE:
1
Neben der Präsidentin oder dem Präsidenten sowie der Vizepräsidentin oder dem Vizepräsidenten besteht die Verwaltungskommission aus höchstens drei weiteren Mitgliedern des Obergerichts. Dabei sind die Kantonssprachen angemessen zu berücksichtigen.
2
Die Mitglieder der Verwaltungskommission gehören in der Regel unterschiedlichen Abteilungen an.
3
Besteht die Verwaltungskommission aus mehr als drei Mitgliedern, kann sie einen Ausschuss bilden, dem sie die Erledigung bestimmter Geschäfte übertragen kann.
4
Der Ausschuss besteht aus drei Mitgliedern. Die Verwaltungskommission regelt die Stellvertretung bei Verhinderung oder Ausstand.

RM:
Art. 37
Cumposiziun
1
Ultra da la presidenta u dal president ed ultra da la vicepresidenta u dal vicepresident consista la cumissiun administrativa da maximalmain trais ulteriuras commembras e commembers da la Dretgira superiura. Per la cumposiziun ston las linguas chantunalas vegnir resguardadas commensuradamain.
2
Las commembras ed ils commembers da la cumissiun administrativa appartegnan per regla a differentas partiziuns.
3
Sche la cumissiun administrativa consista da dapli che trais commembras e commembers, po ella furmar in comité, al qual ella po surdar l'execuziun da tschertas fatschentas.
4
Il comité consista da trais commembras e commembers. La cumissiun administrativa regla la substituziun en cas d'impediment u da recusaziun.

IT:
Art. 37
Composizione
1
Oltre che dal presidente e dal vicepresidente, la commissione amministrativa è composta al massimo da tre altri giudici del Tribunale d'appello. Le lingue cantonali devono essere adeguatamente considerate.
2
I membri della commissione amministrativa appartengono di regola a differenti sezioni.
3
Se la commissione amministrativa è composta da più di tre membri può costituire un comitato a cui delegare l'evasione di determinati affari.
4
Il comitato è composto da tre membri. La commissione amministrativa disciplina la supplenza in caso di impedimento o ricusa.

DE:
1
Die Verwaltungskommission tagt in der Regel alle zwei Wochen.
2
Jedes Mitglied der Verwaltungskommission kann die Einberufung einer Sitzung oder die Traktandierung eines Geschäfts verlangen.
3
Die Beschlüsse werden mit der absoluten Mehrheit der Stimmen der an der Sitzung anwesenden oder am Zirkularverfahren teilnehmenden Richterinnen und Richter gefasst. Bei Stimmengleichheit entscheidet die Präsidentin oder der Präsident.
4
Jedes Mitglied hat eine Stimme und ist, ausser bei Wahlen, zur Stimmabgabe verpflichtet.
5
Die Einberufung und die Traktandenliste samt der entsprechenden Unterlagen werden den Mitgliedern der Verwaltungskommission und des Gesamtgerichts zugestellt. Jedes Mitglied des Gesamtgerichts kann mit begründetem Antrag verlangen, dass ein Geschäft zur Konsultation im Gesamtgericht traktandiert wird. Ausgenommen davon sind Geschäfte der Organ- und Dienstaufsicht.
6
Die von der Verwaltungskommission genehmigten Protokolle werden allen Mitgliedern des Gesamtgerichts zugestellt. Ausgenommen davon sind Geschäfte der Organ- und Dienstaufsicht.

RM:
Art. 41
Sesidas
1
La cumissiun administrativa sa raduna per regla mintga duas emnas.
2
Mintga commembra e commember da la cumissiun administrativa po pretender ch'ina sesida vegnia convocada u ch'ina fatschenta vegnia tractandada.
3
Ils conclus vegnan prendids cun la maioritad absoluta da las vuschs da las derschadras e dals derschaders ch'èn preschents a la sesida u che participeschan a la procedura circulara. En cas da paritad da las vuschs decida la presidenta u il president.
4
Mintga commembra e commember ha ina vusch ed è obligà da vuschar, nun ch'i sa tractia d'elecziuns.
5
La convocaziun e la glista da tractandas, inclusiv las actas correspundentas, vegnan consegnadas a las commembras ed als commembers da la cumissiun administrativa e da la dretgira collectiva. Mintga commembra e commember da la dretgira collectiva po pretender cun ina dumonda motivada, ch'ina fatschenta vegnia tractandada per la consultaziun en la dretgira collectiva. Exceptadas da quai èn fatschentas da la surveglianza dals organs e da la surveglianza da servetsch.
6
Il protocols approvads da la cumissiun administrativa vegnan consegnads a tut las commembras ed a tut ils commembers da la dretgira collectiva. Exceptadas da quai èn fatschentas da la surveglianza dals organs e da la surveglianza da servetsch.

IT:
Art. 41
Sedute
1
La commissione amministrativa si riunisce di norma ogni due settimane.
2
Ogni membro della commissione amministrativa può chiedere la convocazione di una seduta o l'inserimento di un affare all'ordine del giorno.
3
Le decisioni vengono prese a maggioranza assoluta dei voti dei giudici presenti alla seduta o che partecipano alla procedura per circolazione degli atti. In caso di parità di voti decide il presidente.
4
Ogni membro dispone di un voto ed è tenuto a esprimerlo, tranne in caso di elezioni.
5
La convocazione e l'ordine del giorno, con la relativa documentazione, vengono trasmessi ai membri della commissione amministrativa e della Corte plenaria. Ogni membro della Corte plenaria può chiedere mediante richiesta motivata che un affare venga inserito per consultazione all'ordine del giorno della Corte plenaria. Sono esclusi gli affari di vigilanza organica e gerarchica.
6
I verbali approvati dalla commissione amministrativa vengono trasmessi a tutti i membri della Corte plenaria. Sono esclusi gli affari di vigilanza organica e gerarchica.

DE:
3.4.
Oberrichterinnen und Oberrichter

RM:
3.4.
Derschadras superiuras e derschaders superiurs

IT:
3.4.
Giudici d'appello

DE:
Art. 42
Konfliktregelung
1
Konflikte zwischen Oberrichterinnen und Oberrichtern werden nach Möglichkeit gerichtsintern beigelegt.
2
Die Beteiligten sind verpflichtet, zunächst das Gespräch unter sich und dann gegebenenfalls innerhalb der betroffenen Abteilung zu suchen.
3
Führen diese Gespräche nicht zu einer Einigung, wird die Angelegenheit der Präsidentin oder dem Präsidenten des Obergerichts unterbreitet. Sie oder er zieht bei Bedarf die Verwaltungskommission bei. Diese trifft geeignete Massnahmen.
4
Scheitern sämtliche internen Versuche zur Beilegung des Konflikts und handelt es sich um eine wesentliche Angelegenheit, die im Rahmen der Oberaufsicht von Bedeutung sein kann, informiert die Verwaltungskommission die Kommission für Justiz und Sicherheit.

RM:
Art. 42
Regulaziun da conflicts
1
Conflicts tranter derschadras superiuras e derschaders superiurs vegnan, sche pussaivel, schliads entaifer la dretgira.
2
Las persunas pertutgadas èn obligadas da tschertgar l'emprim il discurs tranter ellas e lura eventualmain entaifer la partiziun pertutgada.
3
Sche quests discurs na portan nagina enclegientscha, vegn la chaussa suttamessa a la presidenta u al president da la Dretgira superiura. Ella u el consultescha en cas da basegn la cumissiun administrativa. Quella prenda mesiras adequatas.
4
Sche tut las emprovas internas da schliar il conflict fan naufragi e sch'i sa tracta d'ina chaussa essenziala, che po esser relevanta en il rom da la surveglianza suprema, infurmescha la cumissiun administrativa la Cumissiun per giustia e segirezza.

IT:
Art. 42
Risoluzione dei conflitti
1
Per quanto possibile i conflitti tra giudici d'appello vengono composti internamente al tribunale.
2
I soggetti coinvolti sono tenuti dapprima a cercare il dialogo tra loro e in seguito, se del caso, all'interno della sezione interessata.
3
Se questo dialogo non porta a un'intesa, la questione viene sottoposta al presidente del Tribunale d'appello. All'occorrenza egli coinvolge la commissione amministrativa. Quest'ultima adotta misure idonee.
4
Se tutti i tentativi interni per la composizione del conflitto falliscono e se si tratta di una questione sostanziale che può essere rilevante nel quadro dell'alta vigilanza, la commissione amministrativa informa la commissione di giustizia e sicurezza.

DE:
3.5.
Zentrale Dienste

RM:
3.5.
Servetschs centrals

IT:
3.5.
Servizi centrali

DE:
1
Die Informatik stellt in Zusammenarbeit mit dem kantonalen Amt für Informatik den Betrieb der Informatik bei allen richterlichen Behörden sicher.
2
Der Informatik steht die oder der IT-Verantwortliche vor. Sie oder er ist verantwortlich für eine effiziente Organisation der Informatik sowie die Führung der Mitarbeitenden der Informatik und sorgt für eine speditive Erledigung der anfallenden Arbeiten.
3
Die Informatik ist administrativ dem Obergericht angegliedert und steht unter der Leitung und Überwachung der Generalsekretärin oder des Generalsekretärs.

RM:
Art. 45
Informatica
1
En collavuraziun cun l'Uffizi chantunal d'informatica procura la partiziun Informatica, che l'informatica funcziunia tar tut las autoritads giudizialas.
2
La partiziun Informatica vegn manada da la persuna responsabla per la IT. Ella è responsabla per in'organisaziun effizienta da l'informatica sco er per la direcziun da las collavuraturas e dals collavuraturs da la partiziun Informatica e procura che las lavurs che resultan vegnian liquidadas en moda speditiva.
3
La partiziun Informatica è affiliada administrativamain a la Dretgira superiura e stat sut la direcziun e sut la surveglianza da la secretaria generala u dal secretari general.

IT:
Art. 45
Sezione informatica
1
In collaborazione con l'Ufficio d'informatica cantonale, la sezione informatica garantisce l'esercizio dei sistemi informatici presso tutte le autorità giudiziarie.
2
A capo della sezione informatica vi è il responsabile IT. Egli è responsabile per un'organizzazione efficiente dell'informatica nonché per la direzione dei collaboratori della sezione informatica e provvede a una rapida evasione dei lavori che si presentano.
3
Dal punto di vista amministrativo la sezione informatica è annessa al Tribunale d'appello ed è soggetta alla direzione e alla vigilanza del segretario generale.